Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4526

(1) A 68. cikket kell alkalmazni az olívaolajhoz adott támogatásra vonatkozóan. Az e termékre vonatkozó termelési támogatással kapcsolatban azonban az összehangolás érdekében teendő első lépésre 1981. január 1-jén kerül sor. E célból a Görögországban alkalmazandó támogatás szintjének kiszámításához elfogadandó közösségi termelési támogatás szintje azonos lesz a csatlakozás időpontjában folyó gazdasági évre vonatkozóan rögzített szinttel. Az összehangolás második fázisára a csatlakozást követő második gazdasági év kezdetén kerül sor, míg az első gazdasági év kezdetén lehetséges egyetlen változás – adott esetben – a jelenlegi Közösségben alkalmazandó közösségi támogatás módosításából adódhat.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes